Ամեն ինչ ամենուր միանգամից

**«Ամեն ինչ Ամենուր Միանգամից»** (), ամերիկական ֆանտաստիկ կատակերգական մարտաֆիլմ։ Ֆիլմի ռեժիսոր և սցենարիստ են Դենիել Շայներտը և Դեն Կվանը, որոնք Էնտոնի և Ջո Ռուսոների հետ մասնակցել են պրոդյուսերական աշխատանքներին։

Ըստ ֆիլմի սյուժեի՝ ընտանքի մայրը, որը չինական ծագումով ներգաղթյալ է (Միշել Եոյի դերակատարմամբ), փորձում է միավորվել զուգահեռ իրականությունների իր տարբերակների հետ, որպեսզի փրկի բազմատիեզերքը։ Ֆիլմում նկարահանվել են նաև Ստեֆանի Սյուն, Կե Հյու Կվան, Ջենի Սեյտը, Հարրի Շամ Կրտսերը, Ջեյմս Հոնգը և Ջեյմի Լի Քերթիսը։

Ֆիլմը տարբեր ժանրերի տարօրինակ խառնուրդ է՝ սյուրռեալիստական հումորի, գիտական ֆանտաստիկայի, ֆենտեզիի, ընտանեկան դրամայի և մարտարվետի մասին ֆիլմերի տարրեր։ Այն դարձել է 2022 թվականի մարտի 11-ին կայացած «*South by Southwest*» փառատոնի ֆիլմ-բացումը։ ԱՄՆ-ում ֆիլմը թողարկվել է սահմանափակ վարձակալությամբ 2022 թվականի մարտի 25-ին, իսկ լայն վարձակալությամբ՝ ապրիլի 8-ին։ Ֆիլմի տոմսերը արագորեն սպառվել են տոմսարկղերում՝ գերազանցելով 100 մլն դոլարը, և այն արժանացել է քննադատների բուռն մեկնաբանություններին։ Հրատարակչություններից շատերը այն անվանել են 2022 թվականի լավագույն ֆիլմ։ «Ամեն ինչ ամենուր և միանգամից» ֆիլմը առաջադրվել է «Օսկար»մրցանակաբաշխության 11 անվանակարգերում՝ 2023 թվականին դառնալով անվանակարգերի քանակով առաջնորդը, և հաղթել է դրանցից 7-ը՝ «Լավագույն ֆիլմ» մրցանակը ներառյալ։

## Դիպաշար
Ֆիլմը բաղկացած է երեք մասից, որոնց անվանումները միասին ձևավորում են ֆիլմի ամբողջական անվանումը։

### Մաս առաջին։ Ամեն ինչ
Էվելին Վոնգը՝ չինական արմատներով ամերիկուհի, իր ամուսին Վեյմոնդի հետ ղեկավարում է մի համեստ լվացքատուն։ ԱՄՆ-ի հարկային գրասենյակը սկսում է լվացքատան ֆինանսական գործունեության աուդիտ անել, որի պատճառով ստեղծվում է լարված իրավիճակ։ Բացի այդ, Վեյմոնդը որոշում է Էվելինին ներկայացնել ամուսնալուծության փաստաթղթեր։ Հոնգ-Հոնգը՝ Էվելինի փնփնթան հայրը, նոր է Չինաստանից ԱՄՆ եկել, իսկ Ջոյը՝ Էվելինի դուստրը, պատրաստվում է քամինգ աութով ներկայանալ իր պապիկին և ներկայացնել նրան իր ընկերուհի Բեքիին։

Ներքին եկամուտների ծառայության շենքում Դեյդրե Բոբեյդրեի հետ հանդիպման ժամանակ Վեյմոնդի անձը փոխվում է, երբ նրա մարմնին կարճ ժամանակով տիրում է Ալֆա Վեյմոնդը, որը Վեյմոնդի մյուս տեսակն է «Ալֆա Աշխարհ» կոչվող տիեզերքից։ Ալֆա Վեյմոնդը բացատրում է Էվելինին, որ գոյություն ունեն բազմաթիվ բազմատիեզերքներ, քանի որ կատարվող յուրաքանչյուր ընտրություն ստեղծում է նոր տիեզերք։ Ալֆա Աշխարհի Ալֆա Էվելինը (այժմ մահացած) մշակել է «ցատկերի» տեխնոլոգիան, որը թույլ է տալիս որոշ ժամանակով միացնել իր գիտակցությունը այլ տիեզերքների իր իսկ երկվորյակների հմտություններին, հիշողություններին և մարմիններին։ Սակայն դա հնարավոր է դառնում միայն հատուկ գործողություն անելուց հետո, որը կոչվում է ցատկահարթակ։ Բազմատիեզերքի գոյությանը սպառնում է Ջոբու Տուպակին՝ նախկին Ալֆա Ջոյը։ Նրա գիտակցությունը «պառակտվել» է, երբ Ալֆա Էվելինը ցատկելու ժամանակ նրան գերծանրաբեռնել է։ Այժմ Ջոբու Տուպակին գոյություն ունի աշխարհներից յուրաքանչյուրում և իր մեջ պարունակում է ողջ բազմատիեզերքի ուժը և գիտելիքները։ Իր գերընդունակությունների օգնությամբ Տուպակին ստեղծել է սև խոռոչ՝ տորի ձևով, որը պոտենցիալ կարող է ոչնչացնել բազմատիեզերքը։

Էվելինը յուրացնում է ցատկերի տեխնոլոգիան` պայքարելու համար Ջոբու Տուպակիի կամակատարների դեմ, որոնք մեկը մյուսի ետևից հայտնվում են հարկային գրասենյակի շենքում։ Էվելինը իմանում է, որ Վեյմոնդը պլանավորում է բաժանվել իրենից և տեսնում է իր մյուս կյանքերը, որոնցում նա չի ամուսնացել Վեյմոնդի հետ և Չինաստանից չի գնացել ԱՄՆ, դրա փոխարեն հաջողության է հասել` տարբեր աշխարհներում դառնալով քունգ ֆուի վարպետ, կինոաստղ և երգչուհի։ Ալֆա Վեյմոնդը հանգում է այն եզրակացությանը, որ Էվելինը բոլոր բազմատիեզերքների Էվելիններից ամնեամեծ անհաջողակն է, դրա համար էլ նա պետք է բացահայտի իր ներուժը՝ Ջոբու Տուպակիին հաղթելու համար։ Ալֆա Հոնգ-Հոնգը հրամայում է Էվելինին սպանել Ջոյին և խանգարել Տուպակիին, սակայն Էվելինը հրաժարվում է այդ մտքից։ Նա որոշում է, որ պետք է դիմադրի Ջոբու Տուպակիին` ստանալով այն բոլոր ուժերը, որ ունի Տուպակին։ Այդ նպատակով նա բազմիցս ցատկեր է կատարում և պայքարում է Ջոբու Տուպակիի կամակատարների և Ալֆա Հոնգ-Հոնգի մարտիկների հետ։ Ալֆա Աշխարհում Ջոբու Տուպակին սպանում է Ալֆա Վեյմոնդին, իսկ Էվելինը չափից շատ ծանրաբեռնվածությունից կորցնում է իր գիտակցությունը։

### Մաս երկրորդ. Ամենուրեք
Էվելինը իր համար բացահայտում է նոր տարօրինակ տիեզերքներ, նույնիսկ այն տիեզերքները, որտեղ մարդկանց մատերի փոխարեն նրբերշիկներ են, իսկ նա ռոմանտիկ հարաբերությունների մեջ է Դեյդրեի հետ, և մյուսը, որտեղ նա աշխատում է տեպպանյակի խոհարարի հետ, որին թաքուն ղեկավարում է ջրարջը՝ Ռատատույ մոիւլտֆիլմի առնետի նման։ Էվելինը իմանում է, որ Ջոբու Տուպակին սև խոռոչ է ստեղծել ոչ թե նրա համար, որպեսզի ամեն ինչին վերջ տա, այլ որպեսզի ոչնչացնի ինքն իրեն և փնտրել է Էվելինին, որը հնարավոր է, որ կհասկանա իրեն։ Ջոբու Տուպակին կարծում է, որ տիեզերքների հսկայական քանակի և անվերջանալի քաոսի պատճառով ոչ մի բան նշանակություն չունի և ամեն ինչ անիմաստ է։

Այլ տիեզերքներում Վոնգերը քիչ է մնացել կորցնեն իրենց լվացքատունը հարկային փաստաթղթերում առկա սխալների պատճառով, իսկ բիզնեսմեն Վեյմոնդը մերժում է կինոաստղ Էվելինին տասնամյակների բաժանումից հետո։ Էվելինը համարյա անցնում է Ջոբու Տուպակիի կողմը և ապակու բեկորով վնասում է իր տիեզերքի Վեյմոնդին։ Նա ցանկանում է Տուպակիի հետ մտնել բեյգլ, սակայն կանգ է առնում, երբ լսում է Վեյմոնդի կոչը բարի և հույսը չկորցնելու մասին։ Էվելինը հաղթում է Ալֆա Հոնդ-Հոնգին և Տուպակիի մարտիկներին՝ օգտագործելով իր տիեզերական գիտելիքները և հայտնաբերելով, որ նրանցից յուրաքանչյուրին նա ցավ է պատճառում, նվիրում է նրանց երջանկություն։ Էվելինը ասում է Ջոբու Տուպակիին, որ նա միայնակ չէ և ինքը միշտ նրա կողքին կլինի։ Միաժամանակ զուգահեռ տիեզերքում Էվելինը իր հորն է ներկայացնում Բեքիին՝ որպես Ջոյի ընկերուհի, հաշտվում է Վեյմոնդի և Ջոյի հետ, իսկ Վեյմոնդը Դեյդրեին համոզում է թույլ տալ ճշտել հարկային փաստաթղթերի սխալները։ Ջոբու Տուպակին սկզբում չի ընդունում Էվելինին, սակայն հետո վերադառնում է նրա մոտ, և նրանք գրկախառնվում են։

### Մաս երրորդ. Միանգամից
Ընտանիքը հավաքած փաստաթղթերը տանում է հարկային։ Էվելինը համբուրում է իր ամուսնուն` Վեյմոնդին, այնուհետև շեղվում է իր մտքերից, մինչ տեսուչը նախատում է նրան փաստաթղթերում առկա աննշան անհամապատասխանությունների համար։

## Դերերում
* Միշել Եո` Էվելին Վոնգ` լվացքատան սեփականատիրուհին 
* Ջոնաթան Կե Կվան` Վեյմոնդ Վոնգ` Էվելինի ամուսինը
* Ստեֆանի Սյու` Ջոյ Վոնգ / Ջոբու Տուպակի` Էվելինի և Վեյմոնդի դուստրը
* Ջեյմս Հոնգ` Էվելինի հայրը` Հոնգ-Հոնգը
* Ջեյմի Լի Քերթիս` Դեյդրա Բոուբեյրդրա` ԱՄՆ հարկային ծառայության աշխատակցուհի 
* Թալի Մեդել` Բեքի Սրեգոր` Ջոյի ընկերուհին 
* Ջենի Սլեյթ` Դեբբի` շնիկով տիկինը
* Հարրի Շամ Կրտսեր` Չեդ` տեպպանյակի խոհարար, որը Էվելինի հետ աշխատում է մյուս տիեզերքում
* Սունիտա Մանի` հեռուստատեսային մյուզիքլի թագուհին 
* Արոն Լազար` հեռուստատեսային մյուզիքլի զինվոր
* Օդրի Վասիլևսկի` սպա

## Մարքեթինգ
Ֆիլմի օրիգինալ թրեյլերը առաջին անգամ համացանց է հրապարակվել *[[A24]]* ընկերության կողմից, իսկ Ռուսաստանում՝ «Վոլգա» ֆիլմի դիստրիբյուտորական ընկերության կողմից։

## Արտադրություն
Նախնական սցենարը գրվել է այն նկատառումով, որ գլխավոր հերոսի դերակատարը պետք է լինի Ջեքի Չանը։ Երբ դերասանի հետ չի ստացվել համաձայնության գալ, գլխավոր հերոսի սեռը և նրա ամուսինը փոխվել են՝ նկատի ունենալով Միշել Եոյին։

2018 թվականի օգոստոսին հայտարարվել է, որ Միշել Եոն և Ակվաֆինան նկահանվելու են Դեն Կվանի և Դենիել Շայներտի ֆիլմում։ Նաև այդ ընթացքում հայտարարվել են նախագծի պրոդյուսերների անունները՝ Էնտոնի և Ջո Ռուսոներ։

Ֆիլմը 2019 թվականին ստացել է հարկային վարկ՝ Կալիֆոռիայում նկարահանումների համար։ Սպտեմբերին Կվանը և Շայներտը հայտնել են, որ դեռ սպասում են նկարահանումները սկսելու համար թույլատվության։

2020 թվականի հունվարին Ակվաֆինան լքել է դերասանական կազմը, որի պատճառը եղել է ժամանակացույցի հետ կապված կոնֆլիկտը, իսկ Ստեֆանի Սյուն, Ջեյմս Հունը, Ջեյմի Լի Քերթիսը և Ջոնաթան Կե Կվանը միացել են դերասանների թվին։

Ֆիլմի նկարահանումները սկսվել են 2020 թվականի հունվարին։ Ֆիլմի տարածման իրավունքը պատկանում է *A24* ընկերությանը։

Ֆիլմը ստեղծելու ժամանակ ռեժիսորների համար ոգեշնչման աղբյուր է եղել «Մատրիցա» ֆիլմը և Վոնգ Կարվայի ֆիլմերի տիեզերքը։ Ինչ վերաբերում է ֆիլմի սանունդթրեքին, որի ստեղծման համար նույնպես ոգեշնչման աղբյուր է հանդիսացել  «Մատրիցա»-ի սաունդթրեքը, իսկ ավելի կոնկրետ Դոն Դևիսի երաժշտությունը, և Ռենդի Նյումանի «*You’ve Got a Friend in Me*» դասական թեման՝ գրված «Խաղալիքների պատմություն» մուլտֆիլմի համար։

## Կարծիքներ և գնահատականներ
ֆիլմը բարձր, երբեմն նույնիսկ բուռն արձագանքների  է արժանացել կինոքննադատների և մամուլի կողմից։ Ըստ *[[Rotten Tomatoes]]* կայքի՝ կարծիքների 97%–ը դրական են եղել, իսկ միջին գնահատականը կազմել է 10–ից 8,6։ Ըստ «Metacritic»–ի ցույց տված արդյունքների՝ քննադատների կողմից դրված ֆիլմի միջին գնահատականը կազմել է 10–ից 8,1։ Կայքը ֆիլմը ներառել է «Դիտելուն արժանի» ֆիլմերի ցանկում։

Ֆիլմի մասին գրել են.

««Ամեն ինչ Ամենուր Միանգամից» ֆիլմը անէության էպիկենտրոնում հենարան գտնելու փորձի մասին պատմություն է»–*IndieWire*

«Ֆիլմի հեղինակները վերցնում են «Մատրիցա» ֆիլմի կարմիր հաբը և այն հասցնում են մինչև անսահմանություն»–*Variety*

«Լեգենդար Միշել Եոյի ամենադժվար դերասանական խաղը և, հնարավոր է, նրա կարիերայի ամենակարևոր դերը։ Համենայն դեպս այսօրվա դրությամբ»–*The Playlist*

«Ջեյմի Լի Քերթիսի երկրպագուներին իսկական բավարարվածություն է սպասում դերասանուհու դերասանական խաղից։ Նա ներկայանում է խենթ մարտական տեսարաններում, զուսպ դեմքի արտահայտությամբ խաղում է հումորային պահերը և տալիս է ռոմանտիզմի անսպասելի կայծ»–*The Hollywood Reporter*

«Պատմական արկած, որտեղ ամենահետաքրքիր ձևով միահյուսված են գիտական ֆանտաստիկան, մետաֆիզիկան, մարտական արվեստները, ֆարսը և ուժեղ դերասանական արվեստը»–*The Wrap*

«Այս ֆիլմը, որն իր մեջ ներառում է «հարդքոր» աստիճանի հասնող գիտական ֆանտաստիկա և ընտանեկան դրամա, դիտողին միաժամանակ տանում է դեպի «Մատրիցա», «Սիրային տրամադրություն», հոնկոնգյան մարտաֆիլմեր և այլն։ Այս էլեմենտները բոլորը միասին ստեղծում են անվերջանալի վիզուալ խնջույք»–*Deadline*

### Ներառում ցանկեր
2022 թվականի արդյունքների համաձայն՝ բազմաթիվ հրատարակչություններ, այդ թվում նաև Elle, Esquire, GQ, Harper’s Bazaar, Time Out, Vogue, Кинопоиск ամսագրերը, ԱՄՆ կինոքննադատների ազգային խորհուրդը և Ամերիկայի կինոարվեստի ինստիտուտը «Ամեն ինչ Ամենուր Միանգամից» ֆիլմը ներառել են տարվա լավագույն ֆիլմերի իրենց ցանկերում։ Որոշները, ինչպիսիք են Empire, Gizmodo, IGN, «Афиша» և «Мир фантастики» այն համարել են տարվա լավագույն ֆիլմ։

Ըատ Metacritic–ի արդյունքների՝ հենց այս ֆիլմն է, որ ամենաշատն է հայտնվել 2022 թվականի լավագույն ֆիլմերի ցանկում (ավելի քան հարյուր հրատարակչություններ), այն նաև մյուս ֆիլմերից ավելի շատ համարել են տարվա ֆիլմ (ավելի քան քառասուն հրատարակչություններ)։

## Մրցանակներ և անվանակարգեր

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2022
Կատեգորիա:2022 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:IMAX ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինեմատոգրաֆիա
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Անգլերեն ֆիլմեր
Կատեգորիա:Արկածային ֆիլմեր
Կատեգորիա:Գիտական ֆանտաստիկա
Կատեգորիա:Գիտաֆանտաստիկ ֆիլմեր
Կատեգորիա:Դրամա ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կինոկատակերգություններ
Կատեգորիա:Մարտաֆիլմեր
Կատեգորիա:Սյուրռեալիստական ֆիլմեր
Կատեգորիա:Օսկարակիր ֆիլմեր
Կատեգորիա:Օսկարակիրներ
Կատեգորիա:Ֆենտեզի ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր մայր-դուստր հարաբերությունների մասին
Կատեգորիա:Հուդայականության հետ կապված վեճեր
Կատեգորիա:Գրաքննված ֆիլմեր